KYK: Harry, Meghan wys hoe lyk klein Archie | Netwerk24
Deur Arlene Prinsloo 16 Junie 2019 14:40
Prins Harry en Meghan het Archie op 8 Mei, twee dae ná sy geboorte, in die Windsorkasteel aan die media gewys. Foto: Getty Images
Op die nuwe foto wat Sondagmiddag ter ere van Vadersdag deur prins Harry en Meghan, hertogin van Sussex, uitgereik is, kan ’n mens sien hoe die klein bondeltjie knus in sy pa se arms lê.
Hy is so klein dat sy armpies se moue omgevou is.
Vir Vadersdag het prins Harry en Meghan dié foto van klein Archie op sosiale media geplaas.Foto: Sussexroyal/Instagram
Koninklike bewonderaars het Sondag die hele dag op dié foto gewag. Daar was al verlede week gissinge dat ’n foto van Archie Sondag geplaas sou word.
Vir Moedersdag is ’n kiekie van Archie se voetjies op sosiale media geplaas.
Die ander koninklike rekeninge op sosiale media het reeds van vroegoggend af foto’s ter ere van Vadersdag geplaas.
Op die profiel van prins William en Catherine is ’n foto van prins William saam met sy jongste, prins Louis, en prins William en sy pa, prins Charles geplaas.
Prins Charles en prinses Anne het weer as kleingoed saam met prins Philip op die koninklike familie se profiel verskyn.
Prins Andrew het op sy beurt foto’s van hom en sy twee dogters, prinses Eugenie en prinses Beatrice, geplaas.
Archie word volgens berigte wat Sondag in die Britse media verskyn het, in Julie in die St. George-kapel in die Windsorkasteel gedoop. Ook prins Harry is in dié kapel gedoop en Harry en Meghan is boonop verlede jaar in dié kapel getroud.
Wishing all fathers a very happy #FathersDay today! pic.twitter.com/pPZ8OHstiS
— The Duke of York (@TheDukeOfYork) June 16, 2019
?? Chris Jackson / Getty
Meer oor: Meghan | Archie | Prins Harry | Britse Koninklikes